【戰況R3】黃智弘靠老處升格 下期起減7磅咋！
2024年05月01日 19:50
東網電視
更多新聞短片
第2場贏完馬嘅黃智弘，到第3場五班谷1650米又W，起個孖升格了！是場弘仔騎希廐處女戰駒「喜勝威龍」出戰，呢隻馬上回田草1400米排11檔留後追第6，今次排7檔跟到前列第2位，沿途走順下，直路愈騎愈有，輕取亞軍2個半馬位，堅係開竅，在港跑到第23戰終於出頭，恭喜晒馬主，守得雲開喇~是場跑第2、3名，係韋達匹大熱門「贏盡天下」及內欄攝上來的「馬上旺」。
希斯贏到今季第39W，但佢返咗澳洲買馬，所以今日冇出現，至於黃智弘贏滿20場頭馬，今晚餘下場次仲係減10磅，下期起就減7磅了。
第3場賽果：6-5-2-12
二重彩賽果：6-5(最後賠率21)